**PROJEKTO „JUNGTINIS VILNIAUS JAUNUČIŲ CHORAS“ NUOSTATAI**

1. **BENDROSIOS NUOSTATOS**
2. 2016 m. projekto „Jungtinis Vilniaus jaunučių choras“ nuostatai reglamentuoja projekto tikslus, uždavinius, dalyvius, eigą ir dalyvavimo sąlygas.
3. Projektą organizuoja VšĮ Choro studija „Ugnelė“ ir Lietuvos nacionalinis kultūros centras.
4. **PROJEKTO TIKSLAI IR UŽDAVINIAI**
5. Suburti chorą, kuriame dainuos Vilniaus jaunučiai (7-11 m. amžiaus vaikai) ir su šiuo choru surengti kalėdinį koncertą Lietuvos muzikos ir teatro akademijoje.
6. Suteikti galimybę choruose dar nedainuojantiems vaikams susipažinti su choro principais ir darbu, praplėsti jų akiratį, motyvuoti domėtis muzika; suteikti galimybę kituose choruose dainuojantiems vaikams išmokti naujos technikos ir naujos muzikos.
7. Suteikti galimybę jaunučių chorų vadovams ir muzikos mokytojams plėsti akiratį, megzti profesines pažintis, mokytis naujų metodų, rengti jiems seminarus.
8. Skatinti burtis chorus.
9. Skatinti chorinį judėjimą ir populiarinti jį visuomenėje.
10. **DALYVIAI**
11. Projekte gali dalyvauti 7-11 metų vaikai iš Vilniaus muzikos ir bendrojo lavinimo mokyklų ir kitų ugdymo įstaigų.
12. Kiekviena projekte dalyvaujanti įstaiga deleguoja 3-6 savo mokinius ir 1 choro vadovą arba muzikos mokytoją.
13. Tie patys mokiniai ir tas pats mokytojas dalyvauja viso projekto veikloje.
14. Dalyvaujantiems vaikams dainavimo chore patirtis nebūtina, priešingai – skatiname deleguoti vaikus, kurie dainavimo chore dar nėra bandę.
15. **LAIKAS IR VIETA**
16. Jungtinio choro repeticijos vyks vaikų choro „Ugnelė“ studijoje (J. Basanavičiaus g. 24, Vilnius) 4 penktadienius lapkritį ir gruodį: lapkričio 18 ir 25, gruodžio 2 ir 9 d.
17. Kiekvienas projekto penktadienis prasideda 16.00 val. ir baigiasi 18.35 val. (3 akademinės valandos repeticijų vaikams ir seminarų mokytojams).
18. Baigiamasis kalėdinis projekto koncertas vyks gruodžio 17 d. Lietuvos muzikos ir teatro akademijos Didžiojoje salėje.
19. **DALYVAVIMO SĄLYGOS**
20. Norinčių dalyvauti įstaigų atstovai iki lapkričio 11 d. užpildo elektronines anketas: https://goo.gl/forms/QmeYcq9J9UYQt0lB3
21. Dalyvavimo visame projekte mokestis – 5 Eur už kiekvieną vaiką (pavedimu į VšĮ choro studijos „Ugnelė“ sąskaitą „DnB“ banke Nr. LT47 4010 0424 0282 2717 arba grynais pirmą projekto dieną).
22. Mokytojams, kurie lydi mokinius į projekto užsiėmimus, dalyvavimas yra nemokamas.
23. Dalyvaujančių įstaigų chorų vadovai arba muzikos mokytojai įsipareigoja nurodytomis datomis atlydėti savo mokinius į projektą.
24. Chorų vadovai, muzikos mokytojai ir studentai, pageidaujantys dalyvauti tik seminaruose, (be mokinių), užpildo elektronines anketas: https://goo.gl/forms/k8YMhe075echWFD83
25. Chorų vadovai, muzikos mokytojai ir studentai, pageidaujantys dalyvauti tik seminaruose, (be mokinių), už vieno penktadienio seminarus moka 3 Eur dalyvio mokestį (pavedimu į VšĮ choro studijos „Ugnelė“ sąskaitą „DnB“ banke Nr. LT47 4010 0424 0282 2717 arba grynais atėję į seminarą).
26. Registracija baigiama likus 24 val. iki seminaro.
27. Seminarus lankę dalyviai pasibaigus seminarui gauna kvalifikacijos pažymėjimus (3 akademinės valandos už vieną penktadienį).
28. Preliminarus projekto tvarkaraštis prisegamas prie nuostatų.
29. **ORGANIZATORIAI IR KONTAKTINĖ INFORMACIJA**
30. Jungtinio choro meno vadovė yra Valerija Skapienė, vadybininkė – Ieva Krivickaitė.
31. Kontaktinė informacija: VšĮ Choro studija „Ugnelė“, Liudo Giros g. 90-1, 06315, Vilnius, el. p. choras.ugnele@gmail.com, tel. 8 629 68 060 (Ieva).
32. **BAIGIAMOSIOS NUOSTATOS**
33. Su projektu susijusi informacija skelbiama vaikų choro „Ugnelė“ svetainėje www.chorasugnele.lt